**Robert "Bob" Corteen Carswell**, nado 1950 é un escritor, presentador de radio e activista da lingua manx, galardoado en 2013 co premio da Manx Heritage Foundation *Reih Bleeaney Vanannan* polas súas contribucións á cultura manx. Ostenta o posto cerimonial de Yn Lhaihder.

Traxectoria
-----------

Bob Carswell entrou en contacto pola primeira volta co manx a través da lectura, o clásico os textos clásicos *First Lessons in Manx* de Edmund Goodwin mais unha edición de 1775 *Conaant Noa* (Novo Testamento). A principios da década de 1970 converteuse en socio e logo directivo da sociedade para a promoción da lingua manx, Yn Çheshaght Ghailckagh. Grazas ao labor nesta asociación entrou en contacto co mundo da radio a finais da década de 1970 ao se facer cargo voluntariamente dun espazo semanal de 15 minutos que Manx Radio lle concedeu a difusións en lingua manx. As súas achegas incluían novas e comentarios, así como tamén históricas cómicas, pequenas pezas teatrais e documentais. Con posterioridade entrou a formar parte do Gaelic Broadcasting Committee, ademais está considerado unha das voces máis importantes da radiodifusión en manx. Presenta os programas semanais en manx *Claare ny Gael*, espazo no que difunde a vida mais a cultura en manx, a través da riqueza das tradicións e da música", *Traa dy Liooar* e mais o bilingüe *Shiaght Laa*.

### Literatura

Portada de  *Manannan's Cloak: An Anthology of Manx Literature*
A súa contribución á literatura manx é especialmente significativa. Escribiu a columna *Cree ny Cooish* no semanario *Isle of Man Weekly Times* entre 1982 e 1984 e tamén escribiu outra columna na revista, *FRITLAG* entre 1983 e 1987 e mais tamén escribiu poemas e outras pezas literarias para diferentes publicacións e eventos como o festival cultural Yn Chruinnaght. Ademais publicou os libros de poemas *Shelg yn Drane* (1994) e *Arraneyn 'sy Ghaelg* (1996).

Carswell está considerado a principal autoridade en literatura manx. En 2010 editou a escolma *Manannan's Cloak: An Anthology of Manx Literature*. O libro recolle a literatura manx dende os seus primeiros rexistros ata a época actual, comentando os extractos bilingües para situalos no contexto da historia da illa. O libro é a primeira recolleita de todas as épocas da literatura manx e como tal é unha contribución de primeira orde para a cultura e identidade local.

### Música

Bob Carswell tamén mantivo unha importante relación coa música manx, tanto como letrista como bailarín e músico, e tamén a través do seu traballo voluntario para a Manx Heritage Foundation. Diversos grupos locais arranxaron e gravaron as súas cancións, entre os máis significativos están Mollag Band, Caarjyn Cooidjagh e Barrule, alén de recibir a encarga de escribir novas cancións para as escolas primarias da illa. Como bailarín actuou con Manx Folk Dance Society, Bock Yuan Fannee, Bock Bane e Calor Gas Ceilidh Band.

Ensino
------

Bunscoill Ghaelgagh
En 1983 Bob Carswell comezou a investigar na tradición popular, a revisar e elaborar contos e rimas para o xardín de infancia en manx que levaba a súa primeira esposa, Peg. Desde 2006 traballou como tradutor e creador de recursos lingüísticos para Bunscoill Ghaelgagh. e mais para Unnid Gaelgagh.

Notas
-----

1. ↑  ‘Manannan’s Cloak – a bilingual anthology of Manx Literature’, biografía en Francis Boutle Publishers
2. ↑  "Bob Carswell RBV is new Yn Lhaihder" Arquivado 14 de xullo de 2018 en Wayback Machine. Tynwald, 7 de xaneiro de 2013
3. 1 2  *Manannan's Cloak: An Anthology of Manx Literature* Robert Corteen Carswell, Francis Boutle Publishers, Londres, 2010, p.184
4. ↑  "‘Manx Culture Award for Bob’". IOM Today (en inglés). 19 de xaneiro de 2013. Arquivado dende o orixinal o 02 de xullo de 2013. Consultado o 12 de xullo de 2018.
5. ↑  Bob Carswell  en Manx Radio
6. ↑  *Manannan's Cloak: An Anthology of Manx Literature* by Robert Corteen Carswell, Francis Boutle Publishers, Londres, 2010, p. 208
7. ↑  *Manannan's Cloak: An Anthology of Manx Literature* by Robert Corteen Carswell, Francis Boutle Publishers, Londres, 2010, p. 216
8. ↑  "Web de Bunscoill Ghaelgagh’". Arquivado dende o orixinal o 01 de outubro de 2013. Consultado o 12 de xullo de 2018.

|  |  |
| --- | --- |
|  | A Galipedia ten un portal sobre: ***Illa de Man*** |